Sad lige og læste lektier.. (læser til fysioterapeut på 2. semester).. og læste en tekst om børns udvikling og leg. Og nu har jeg så fundet ud af hvorfor det kan være svært at "finde rundt i livet". Eller hvorfor det bare ikke er så ganske ligetil! Man kan være ved sine fulde fem. Måske har man en sjette sans, eller er i sine sansers vold? Nogle er helt fra sans og samling, eller bare sanseløst berusede. Man kan have sommerfugle i maven, eller pinsvineskind i bukserne. Eller bare sodavand i kroppen? Nogle har næse for noget, eller et øje på hver finger, som umiddelbart må give dem det store overblik. Eller også har de fingeren på pulsen, eller fingerspidsfornemmelse. Nogle andre har den evne, at kunne stikke en finger i jorden. Man kan blive bevæget, og det rykker i én. Man kan blive oplivet, og være i balance. Eller man kan blive bragt ud af balance, især hvis man føler, at man er på glatis, eller bevæger sig på gyngende grund. I så tilfælde er det godt at have begge ben på jorden, så man ikke mister fodfæstet og jordfobindelsen. Nogle gange går det så vidt at man ikke ved hvilket ben man skal stå på. Så kan man blive nedtrykt og hænge med hovedet. Måske bliver man også uligevægtig. Nogle gange føler man sig trængt op i en krog, eller man står med ryggen mod muren. Måske er man helt rundt på gulvet, eller bare ude i tovene. Nogle stikker sin næse i alting. Andre kan håndtere problemer, eller har bare greb om tingene og kan begribe dem. Det er også vigtigt at kunne gribe ind i tide, have tungen lige i munden, og kunne bide tænderne sammen, eller måske skaffe sig albuerum. Sidstnævnte er især let for dem med rundsave på albuerne. Det er vigtig at stå på god fod med naboen, men man skal passe på ikke at træde personen over tæerne. Sker det alligevel er det måske en god ide at gå på listesko eller tage benene på nakken. Hvis nogen går i for små sko, er det oftest dem der har skoene på der bedst ved hvor de trykker. Det er jo en fantastisk række metaforer og fraser, som kan sige meget om en person. Mange af dem er jo ganske gode egneskaber at besidde for at komme igennem livets jungle. Og der er med garanti fler hvis man gider tænke lidt nærmere over det!
True diamont. Trust me. Treasure.
True Love ... Thunder Princess ... The Love of My Life ... The Night Queen ... Det var vist det.
eller Therhi. Titania, Tekla, Tinkerbelle, Tindra, Tilly, Tabasco, Temtation, Tiger-Lily, Tiffany, Tamara, Tuva, Tessa, Therese, TwinkleStar,
Hejsa. Hvad med Thalia? Hilsen Maria.
Min hoppe hedder Titani, og bliver til daglig kaldet Tani. Men ellers: Tammy Trick Me Trust Me
TANGO - kan selvfølgelig udvides med Tango girl, Tango for two osv. Se lige dressurhesten Tango danse hen over dressurbanens sand.